rejauldu/bengali-wikipedia huggingface dataset:
আরিফা খালিদ পারভেজ () হচ্ছেন একজন পাকিস্তানি রাজনীতিবিদ যিনি জুন ২০১৩ থেকে মে ২০১৮ পর্যন্ত পাকিস্তান জাতীয় সংসদ-এর সদস্য ছিলেন।   শিক্ষা  তিনি শিশু উন্নয়ন বিষয়ে গার্হস্থ্য অর্থনীতি সরকারি কলেজ থেকে মার্স্টাস সম্পূর্ণ করেন এবং ইলিয়ট স্কুল অফ ইন্টারন্যাশনাল অ্যাফেয়ার্স ও জর্জ ওয়াশিংটন বিশ্ববিদ্যালয় থেকে আন্তর্জাতিক নীতি এবং অনুশীলনে তার মার্স্টাস সম্পন্ন করেন।   রাজনৈতিক কর্মজীবন  পাকিস্তানের সাধারণ নির্বাচন, ২০০৮-এ পাকিস্তান মুসলিম লিগ (এন) এর প্রার্থী হিসেবে তিনি পাঞ্জাবের প্রাদেশিক পরিষদে নির্বাচিত হন।  পাকিস্তানের সাধারণ নির্বাচন, ২০১৩-এ মহিলাদের জন্য সংরক্ষিত আসনে পাকিস্তান মুসলিম লিগ (এন) এর প্রার্থী হিসাবে তিনি পাকিস্তান জাতীয় সংসদে নির্বাচিত হন।   তথ্যসূত্র   বিষয়শ্রেণী:পাকিস্তানি রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:জীবিত ব্যক্তি বিষয়শ্রেণী:পাকিস্তান মুসলিম লিগের (এন) রাজনীতিবিদ বিষয়শ্রেণী:পাঞ্জাবি ব্যক্তি বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জর্জ ওয়াশিংটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাঞ্জাবি নারী বিষয়শ্রেণী:২১শ শতাব্দীর পাকিস্তানি নারী রাজনীতিবিদ
মুহাম্মদ বিন হামাদ বিন দুওয়াহি আল সুয়াইদান আল কাহতানি (, ; জন্ম: ২৩ জুলাই ২০০২; মুহাম্মদ আল কাহতানি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল হিলাল এবং সৌদি আরব জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১৭ সালে, কাহতানি সৌদি আরব অনূর্ধ্ব-১৬ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত সৌদি আরবের বয়সভিত্তিক দলের হয়ে খেলার পর, তিনি ২০২১ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।  প্রারম্ভিক জীবন মুহাম্মদ বিন হামাদ বিন দুওয়াহি আল সুয়াইদান আল কাহতানি ২০০২ সালের ২৩শে জুলাই তারিখে সৌদি আরবের রিয়াদে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কাহতানি সৌদি আরব অনূর্ধ্ব-২৩ দলের হয়ে খেলার মাধ্যমে সৌদি আরবের প্রতিনিধিত্ব করেছেন। ২০১৭ সালে তিনি  সৌদি আরব অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।  পরিসংখ্যান আন্তর্জাতিক   দল  সাল  ম্যাচ  গোল সৌদি আরব  ২০২১  ৩  ০ ২০২৪  ৪  ০ সর্বমোট  ৭  ০  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:আল হিলাল সৌদি ফুটবল ক্লাবের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:সৌদি আরবের অনূর্ধ্ব-২৩ আন্তর্জাতিক ফুটবলার বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:ফুটবল উইঙ্গার
thumb|250px|স্টকহোম, মে ১৯১৭: পাভেল আক্সেলরদ, Julius Martov and Alexander Martinov at Norra Bantorget  পাভেল বোরিসভিচ আক্সেলরদ ( ; ২৫ আগস্ট, ১৮৫০ - ১৬ এপ্রিল, ১৯২৮) ছিলেন একজন রুশ মেনশেভিক ও সমাজ-গণতন্ত্রী। ১৮৮৩ সালে 'শ্রম মুক্তি' গ্রুপে যোগ দেন। ১৯০১ সাল থেকে ইস্ক্রার সম্পাদকমণ্ডলীর একজন সদস্য হন। রুশ সোশ্যাল-ডেমোক্রাটিক শ্রমিক পার্টির দ্বিতীয় কংগ্রেসের (১৯০৩) পর থেকে রাশিয়ায় মেনশেভিকবাদের অন্যতম নেতা হিসেবে নিজেকে প্রতিষ্ঠিত করেন। ১৯১৭ সালের অক্টোবর বিপ্লবের বিরোধিতা করেন এবং বিদেশে চলে যান। ভ. ই. লেনিন, আন্তর্জাতিক কমিউনিস্ট আন্দোলনের ঐক্য প্রসঙ্গে; প্রগতি প্রকাশন, মস্কো; ১৯৭৩; পৃষ্ঠা-৪৪১।   মৃত্যু  আক্সেলরদ ১৯২৮ সালে নির্বাসিত অবস্থায় বার্লিনে মারা যান।   তথ্যসূত্র    Abraham Ascher. Pavel Axelrod and the Development of Menshevism, Harvard University Press, 1972, , 420p.   বহিঃসংযোগ   Pavel Axelrod Biography  Axelrod, Pavel (1850-1928)  বিষয়শ্রেণী:১৮৫০-এ জন্ম বিষয়শ্রেণী:১৯২৮-এ মৃত্যু বিষয়শ্রেণী:রাশিয়ান ইহুদি বিষয়শ্রেণী:মেনশেভিক বিষয়শ্রেণী:ইহুদি সমাজতন্ত্রী বিষয়শ্রেণী:রুশ সমাজ গণতান্ত্রিক শ্রমিক দলের সদস্য বিষয়শ্রেণী:ইহুদি সমাজতান্ত্রিক
ভুলু মিয়া (জন্ম: অজানা - মৃত্যু: ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।   জন্ম ও শিক্ষাজীবন  ভুলু মিয়ার জন্ম ফেনী জেলার দাগনভূঁইয়া উপজেলার ঢেউলিয়া গ্রামে। তার বাবার নাম বসু মিয়া এবং মায়ের নাম সরবতেন নেছা। তার স্ত্রীর নাম আরজাহান বেগম। তাদের তিন ছেলে দুই মেয়ে।    কর্মজীবন  ইপিআরে চাকুরি করতেন ভুলু মিয়া। ১৯৭১ সালে কর্মরত ছিলেন দিনাজপুর ইপিআর সেক্টর হেডকোয়ার্টারে। ২৮ মার্চ পাকিস্তানি সেনাবাহিনী তাদের আক্রমণ করে। দুর্যোগপূর্ণ ওই মুহূর্তে ভুলু মিয়া বলিষ্ঠ ভূমিকা পালন করেন। তার নেতৃত্বে সেক্টর হেডকোয়ার্টারে অবস্থানরত বাঙালি ইপিআর সেনারা বিদ্রোহ করে মুক্তিযুদ্ধে যোগ দেন। ভারতে যাওয়ার পর তাদের নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টে অন্তর্ভুক্ত করা হয়।   মুক্তিযুদ্ধে ভূমিকা  ১৯৭১ সালের ৩১ জুলাই দক্ষিণ অঞ্চলের অন্যতম যোগাযোগ মাধ্যম বাহদুরাবাদ ঘাটে মুক্তিবাহিনীর হঠাৎ আক্রমণে পাকিস্তানি সেনারা হকচকিত হয়ে পড়লেও কয়েক মিনিটের মধ্যেই নিজেদের গুছিয়ে নিয়ে পাল্টা আক্রমণ শুরু করে। ভুলু মিয়া সেদিন ভোরেই তার দল নিয়ে অবস্থান নেন বাহাদুরাবাদ রেলঘাটের জংশন পয়েন্টে। তারা কয়েকটি দলে একযোগে আক্রমণ করবেন সেটি ছিল পরিকল্পনা। মুক্তিযোদ্ধাদের এ দলের নেতৃত্বে ছিলেন এস আই এম নূরুন্নবী খান বীর বিক্রম। নির্দিষ্ট সময়ে ভুলু মিয়া সহযোদ্ধাদের নিয়ে আক্রমণ চালালেন পাকিস্তানি সেনাদের আবাসিক কোয়ার্টার হিসেবে ব্যবহৃত যাত্রীবাহী রেলবগিতে। রকেট লঞ্চার দিয়ে গোলাবর্ষণ এবং একযোগে অনেকগুলো হ্যান্ড গ্রেনেড ছুড়লেন। পাঁচটি রেলবগি ধ্বংস হয়ে যায়। এতে বগিতে ঘুমিয়ে থাকা বেশ কয়েকজন পাকিস্তানি সেনা হতাহত হলো। কিছু পাকিস্তানি সেনা নদীতে ঝাঁপিয়ে পড়ে প্রাণ বাঁচানোর চেষ্টা করল তবে সাঁতার না জানায় তাদের বেশির ভাগই ডুবে মার গেল। আক্রমণের কিছু সময় পর পাকিস্তানি সেনাবাহিনী পাল্টা আক্রমণ উপেক্ষা করে সহযোদ্ধাদের নিয়ে অপারেশন চালিয়ে যান ভুলু মিয়া। একটি শানটিং ইঞ্জিনের ব্যাপক ক্ষতিসাধন করেন তিনি। সম্মুখযুদ্ধও করতে থাকেন। সে সময়ে তিনি সামনাসামনি যুদ্ধ করছিলেন। তখনই পাকিস্তানি সেনাদের খুব কাছে থেকে ছোড়া একটি বুলেট তার বুকের বাঁ পাশে গেলে পেছন দিয়ে বেরিয়ে যায়। পিঠের পেছনে তখন বড় গর্ত। গায়ের গেঞ্জি খুলে দলা করে পিঠের গর্তের মধ্যে ঢুকিয়ে দিয়ে আবার পাকিস্তানি সেনাদের মোকাবেলা করতে লাগলেন ভুলু মিয়া। এ সময়ে তাদের অধিনায়ক অপারেশন শেষ করার সিগন্যাল দেন। এরপর সহযোদ্ধাদের সঙ্গে নিয়ে ক্রল করে পেছনে যেতে থাকেন তিনি। তখনো তার সহযোদ্ধারা বুঝতে পারেননি তিনি গুলিবিদ্ধ হয়ে গুরুতর আহত। পেছনে বেশ কিছুদূর যাওয়ার পর তারা বুঝতে পারলেন তাদের দলনেতা আহন। সে সময়ে তিনি দুর্বল হয়ে পড়েছেন। সহযোদ্ধারা তাকে ফিল্ড চিকিৎসাকেন্দ্রে পাঠান। সুস্থ হয়ে তিনি আবার যুদ্ধে যোগ দেন। পরে যুদ্ধ করেন বৃহত্তর সিলেটের গোয়াইনঘাট, ছাতক, রাধানগরসহ কয়েকটি জায়গায়।    পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:২০০৮-এ মৃত্যু বিষয়শ্রেণী:জন্ম সাল অজানা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  ~মহীন (আলাপ) ১৭:৪৫, ১১ জুন ২০১৮ (ইউটিসি) ইফতেখার নাইম   – (অপসারণের প্রস্তাবনা দেখুনলগ দেখুন) () শিরোনামের সাথে মুল নিবন্ধের মিল নেই। টম অ্যান্ড জেরি নামে বাংলা বিশ্বকোষীয় নিবন্ধে ইতোমধ্যে  নিবন্ধ আছে Fahim fanatic (আলাপ) ০৬:৪৭, ১১ জুন ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
অ্যানাজ আর্কাইভ (অ্যানার আর্কাইভ) হল ছদ্মনামি অ্যানার তৈরি ছায়া গ্রন্থাগারগুলোর জন্য একটি সার্চ ইঞ্জিন। এটি ২০২২ সালে জেড-লাইব্রেরি বন্ধ করার আইন প্রয়োগকারী প্রচেষ্টার সরাসরি প্রতিক্রিয়া হিসাবে প্রতিষ্ঠিত হয়েছিল। এটি নিজেকে একটি প্রকল্প হিসাবে দাবি করে যার লক্ষ্য "অস্তিত্বের সকল বইকে তালিকাভুক্ত করা" এবং "এই সমস্ত বই ডিজিটাল আকারে সহজেই উপলব্ধ করার মাধ্যমে মানবজাতির অগ্রগতি অনুসরন করা"।  অ্যানার আর্কাইভ লাইব্রেরি জেনেসিস, ওপেন লাইব্রেরি, সাই-হাব এবং জেড-লাইব্রেরির মিরর তৈরি করে এবং ওয়ার্ল্ডক্যাট (WorldCat) লাইব্রেরি ক্যাটালগ এবং ডুকসিউ স্ক্যান করা বই ডাটাবেসের সম্পূর্ণ তথ্য স্ক্র্যাপ করেছে। অ্যানার আর্কাইভ বলে যে এটি কোনও কপিরাইটেড সামগ্রী হোস্ট করে না এবং এটি শুধুমাত্র এমন মেটাডেটা ইনডেক্স করে যা ইতিমধ্যেই জনসাধারণের জন্য উপলব্ধ।   পর্যন্ত অ্যানার আর্কাইভে টি বই এবং টি পেপার অন্তর্ভুক্ত রয়েছে।   ইতিহাস   অ্যানার আর্কাইভ ২০২২ সালে জেড-লাইব্রেরি বন্ধ করার জন্য আইন প্রয়োগকারী প্রচেষ্টার সরাসরি প্রতিক্রিয়ায় একটি অজ্ঞাতনামা আর্কাইভিস্টদের দল পাইরেট লাইব্রেরি মিরর দ্বারা প্রতিষ্ঠিত হয়েছিল।   অ্যানার আর্কাইভ বিশ্বের বৃহত্তম বইয়ের মেটাডেটা ডাটাবেস ওয়ার্ল্ডক্যাট স্ক্র্যাপ করেছে বলে জানানো হয়েছিল। অ্যানার আর্কাইভ বলেছে যে এই স্ক্র্যাপ "বিশ্বের সমস্ত বইয়ের মানচিত্র তৈরি করার একটি প্রধান মাইলফলক চিহ্নিত করে" এবং এটি তাদের "যে সমস্ত বই এখনও সংরক্ষণ করা দরকার তার একটি টু-ডু লিস্ট তৈরি করতে" কাজ করতে দেয়। স্ক্র্যাপের প্রতিক্রিয়ায়, অ্যানার আর্কাইভকে  ওয়ার্ল্ডক্যাটের রক্ষণাবেক্ষণকারী ওসিএলসি (OCLC) দ্বারা মামলা করা হয়। ওসিএলসি বলেছে যে স্ক্র্যাপ তার সার্ভারে সাইবার আক্রমণের ফলাফল ছিল এবং অ্যানার আর্কাইভ স্ক্র্যাপ করা ডেটা জনসাধারণের জন্য ডাউনলোড করার অনুমতি দেয়। মামলায় একমাত্র নামধারী আসামি অ্যানার আর্কাইভ ওয়ার্ল্ডক্যাট হ্যাকিংয়ের সাথে জড়িত সকল সম্পৃক্ততা অস্বীকার করেছে।   অ্যানা তাদের ব্লগে জানিয়েছিল যে তারা স্ক্যান করা চীনা বইয়ের ডাটাবেস ডুকসিউ (DuXiu) এর একটি কপি সংগ্রহ করেছে।  এই তথ্যটি কোনও নিষেধাজ্ঞা ছাড়াই প্রকাশিত হয়েছিল।  ২০২৪ সালের জানুয়ারিতে, অ্যানার আর্কাইভ ইতালিতে ইতালিয়ান প্রকাশক সমিতির একটি কপিরাইট অভিযোগের কারণে নিষিদ্ধ হয়েছিল। ২০২৪ সালের মার্চে, অ্যানার আর্কাইভকে নেদারল্যান্ডসের কিছু ইন্টারনেট সেবা প্রদানকারী দ্বারা একটি এন্টি-পাইরেসি গ্রুপ বিআরইআইএন (BREIN) এর অনুরোধে নিষিদ্ধ করা হয়েছিল।   .org মিররটি .gs মিররে রিডাইরেক্ট করতে শুরু করে।  অ্যানা তাদের সাবরেডিটে জানিয়েছিল যে .gs মিররটি কাজ করছে না, এবং .se মিরর বা নতুন .li মিরর ব্যবহার করার পরামর্শ দিয়েছিল; .org মিররটিও রিডাইরেক্ট করা বন্ধ করে দেয়।   আরও দেখুন    #ICanHazPDF  জেড-লাইব্রেরি  ডিজিটাল গ্রন্থাগার  লাইব্রেরি জেনেসিস  সাই-হাব   তথ্যসূত্র    বহিঃসংযোগ      PiLiMi team website (via Wayback Machine; live redirects to Datasets - Anna’s Archive)  বিষয়শ্রেণী:একাডেমিক প্রকাশনা বিষয়শ্রেণী:বইয়ের ওয়েবসাইট বিষয়শ্রেণী:ডিজিটাল গ্রন্থাগার বিষয়শ্রেণী:ই-বুক বিষয়শ্রেণী:ইলেক্ট্রনিক ফ্রন্টিয়ার ফাউন্ডেশন বিষয়শ্রেণী:ফাইল শেয়ারিং সম্প্রদায় বিষয়শ্রেণী:তথ্যের স্বাধীনতা বিষয়শ্রেণী:মুক্ত সার্চ ইঞ্জিন সফটওয়্যার বিষয়শ্রেণী:বৌদ্ধিক সম্পত্তি সক্রিয়তা বিষয়শ্রেণী:উন্মুক্ত প্রবেশাধিকার প্রকল্প বিষয়শ্রেণী:ছায়া গ্রন্থাগার বিষয়শ্রেণী:২০২৩-এ প্রতিষ্ঠিত ইন্টারনেট সম্পত্তি বিষয়শ্রেণী:বিজ্ঞান বিষয়ক ওয়েবসাইট বিষয়শ্রেণী:উন্মুক্ত প্রবেশাধিকার প্রকল্প বিষয়শ্রেণী:মেধা সম্পদ সক্রিয়তাবাদ বিষয়শ্রেণী:উচ্চশিক্ষায়তনিক প্রকাশনা
ভূঞাপুর পৌরসভা বাংলাদেশের ঢাকা বিভাগের টাঙ্গাইল জেলার ভূঞাপুর উপজেলার অন্তর্গত 'খ' শ্রেণির একটি পৌরসভা।   অবস্থান ও সীমানা   প্রশাসনিক এলাকা	 ওয়ার্ডঃ  মৌজাঃ   আয়তন ও জনসংখ্যা  মোট আয়তনঃ  মোট জনসংখ্যাঃ   শিক্ষার হার ও শিক্ষা প্রতিষ্ঠান  শিক্ষার হারঃ  শিক্ষা প্রতিষ্ঠানঃ   জনপ্রতিনিধি  বর্তমান মেয়রঃ   আরও দেখুন  ভূঞাপুর উপজেলা টাঙ্গাইল জেলা ঢাকা বিভাগ   তথ্যসূত্র   বিষয়শ্রেণী:টাঙ্গাইল জেলার পৌরসভা
নীচে কোস্টা রিকার সংবাদপত্রের একটি তালিকা রয়েছে।   সংবাদপত্র    দ্য কোস্টারিকা নিউজ, দৈনিক, ইংরেজিতে The Costa Rica News   দিয়ারিও এক্সট্রা স্পেনীয় ভাষার দৈনিক; ট্যাবলয়েড প্রেস; প্রচলন দ্বারা দেশের প্রধান সংবাদপত্র   লা ন্যাসিয়ান, দৈনিক, স্পেনীয় ভাষার nacion.com, official page of the Costa Rican newspaper La Nación   লা প্রেনসা লিব্রে, স্পেনীয় ভাষার দৈনিক; দেশে প্রতিষ্ঠিত প্রথম পত্রিকা   লা তেজা, স্পেনীয় ভাষায় দৈনিক   দ্য টিকো টাইমস ,ইংরেজিতে সাপ্তাহিক   আরো দেখুন    কোস্টা রিকার মিডিয়া   তথ্যসূত্র    আরও পড়া         বহিঃসংযোগ    qcostarica.com, ইংরেজিতে প্রতিদিনের খবর        বিষয়শ্রেণী:দেশ অনুযায়ী সংবাদপত্রের তালিকা *
মোহাম্মদ আবদুল মাজিদ (জন্ম ১লা জানুয়ারি ১৯৯১) একজন বাংলাদেশী প্রথম-শ্রেণীর ক্রিকেটার, যিনি ২০১১ সাল থেকে ঢাকা বিভাগের হয়ে খেলেছেন।  একজন উদ্বোধনী ব্যাটসম্যান, আব্দুল মজিদ ২০১০-১১ সালে রাজশাহী বিভাগের বিপক্ষে প্রথম-শ্রেণীর ক্রিকেটে অভিষেক ম্যাচে ৬৪ বলে ৫১ রান করেন। তার প্রথম তিন মৌসুমে তিনি ১৬ ম্যাচ ২৭.১৮ গড়ে ৭৩৪ রান করেন, একটি সেঞ্চুরি সহ। ২০১২-১৩ সালে রংপুর বিভাগের বিপক্ষে ১০৪ অপরাজিত ছিলেন, যখন তিনি এবং রনি তালুকদার প্রথম উইকেটে ১৯১ রান তুলেছিলেন।  ২০১৩-১৪ সালে আবদুল মজিদ ৬০.০৮ গড়ে ৭২১ রান করে জাতীয় পর্যায়ে পঞ্চম রান সংগ্রাহক ছিলেন। তিনি দুটি সেঞ্চুরি করেন: প্রথমটি রাজশাহী বিভাগের বিপক্ষে ১৮২, যেখানে তিনি তালুকদারের সাথে ১৯৭ রানের ওপেনিং পার্টনারশিপ করেন, এবং দ্বিতীয়টি এক সপ্তাহ পরে, ঢাকা মেট্রোপলিসের বিপক্ষে ১৪২ রান করেন। সেবছর জাতীয় ক্রিকেট লিগে ঢাকা বিভাগ শিরোপা জিতে। আবাহনী লিমিটেডের হয়ে লিস্ট এ ক্রিকেটে তিনি দুটি সেঞ্চুরিও করেছেন।  আবদুল মজিদ ২০১৪ সালের মে ও জুন মাসে বাংলাদেশ এ দলের সাথে ওয়েস্ট ইন্ডিজ সফর করেন, কিন্তু প্রথম-শ্রেণীর কোনো ম্যাচেই খেলেননি। ২০১৪-১৫ মৌসুমের প্রথম প্রথম-শ্রেণীর ম্যাচে, বরিশাল বিভাগের বিরুদ্ধে ইনিংস জয়ে তিনি ৭৬ রান করেন এবং তালুকদারের সাথে প্রথম উইকেটে ১৯৭ রান করেন। দ্বিতীয় ম্যাচে, ঢাকা মেট্রোপলিসের বিপক্ষে, তিনি ৩৮৩ বলে অপরাজিত ২৫৩ রান করেন, তালুকদারের সাথে প্রথম উইকেটে ৩১৪ রান করেন এবং নয় উইকেটে ৫২৫ রান তুলে ইনিংস ঘোষণা করেন। আবারও ইনিংস ব্যবধানে জিতে ঢাকা বিভাগ। তৃতীয় ম্যাচে, আরেকটি ইনিংস জয়, তিনি তালুকদারের সাথে ৩০১ রান করেন, যেখানে তার রান ছিল ১১৩। ২০১৬-১৭ বাংলাদেশ প্রিমিয়ার লিগে খুলনা টাইটান্সের হয়ে ৯ নভেম্বর ২০১৬ তারিখে তার টি-টোয়েন্টি অভিষেক হয়।  ২০১৮ সালের নভেম্বরে, ২০১৮-১৯ বাংলাদেশ ক্রিকেট লিগে সেন্ট্রাল জোনের হয়ে ব্যাট করার সময়, আব্দুল মজিদ প্রথম-শ্রেণীর ক্রিকেটে তার দশম সেঞ্চুরি করেন। টুর্নামেন্টে সেন্ট্রাল জোনের হয়ে ছয় ম্যাচে ৪১০ রান করে তিনি শীর্ষ রান সংগ্রাহক ছিলেন।   তথ্যসূত্র    বহিঃসংযোগ    ইএসপিএনক্রিকইনফোতে আবদুল মজিদ  ক্রিকেট আর্কাইভে আব্দুল মজিদ  বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেটার বিষয়শ্রেণী:প্রাইম দলেশ্বর স্পোর্টিং ক্লাবের ক্রিকেটার বিষয়শ্রেণী:খুলনা টাইগার্সের ক্রিকেটার বিষয়শ্রেণী:বাংলাদেশ মধ্যাঞ্চলের ক্রিকেটার বিষয়শ্রেণী:আবাহনী লিমিটেডের ক্রিকেটার বিষয়শ্রেণী:ময়মনসিংহের ব্যক্তি বিষয়শ্রেণী:ঢাকা বিভাগের ক্রিকেটার বিষয়শ্রেণী:ময়মনসিংহ বিভাগের ক্রীড়াবিদ বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
মাঘ (শ্রীমালা, গুজরাত; খ্রিস্টীয় অষ্টম শতাব্দী) ছিলেন একজন বিশিষ্ট সংস্কৃত কবি। গুজরাতের তৎকালীন রাজধানী শ্রীমালায় (বর্তমানে রাজস্থান রাজ্যের অন্তর্গত) রাজা বর্মলতার সভাকবি ছিলেন মাঘ। তার পিতার নাম ছিল দত্তক; পিতামহ ছিলেন সুপ্রভ দেব। মহাভারতের কাহিনি অবলম্বনে ২০টি সর্গে মাঘ শিশুপালবধ নামে একটি মহাকাব্য রচনা করেন। এই কাব্যের উপজীব্য ছিল সুদর্শন চক্র দ্বারা কৃষ্ণ কর্তৃক অসাধু রাজা শিশুপালের মস্তকছিন্নকরণ।Bhattacharji Sukumari, History of Classical Sanskrit Literature, Sangam Books, London, 1993, , p.148.  মাঘের পিতামহ ছিলেন এক মঘ ব্রাহ্মণ। সেই কারণে মাঘ ছিলেন বর্তমানে শকদ্বীপী ব্রাহ্মণ নামে পরিচিত ইন্দো-ইরানীয় ব্রাহ্মণ সম্প্রদায়ের মানুষ।  সংস্কৃত ভাষায় একটি জনপ্রিয় শ্লোক অনুযায়ী:  उपमा कालिदासस्य भारवेरर्थगौरवं| दन्डिन: पदलालित्यं माघे सन्ति त्रयो गुणः||  (উপমা কালিদাসস্য ভারবেরর্থগৌরবং। দণ্ডিনঃ পদলালিত্যং মাঘে সন্তি ত্রয়ো গুণঃ।।)  অর্থাৎ, কালিদাস তার উপমার জন্য প্রসিদ্ধ, ভারবি প্রসিদ্ধ তার অন্তর্দৃষ্টির জন্য, দণ্ডির প্রসিদ্ধি পদলালিত্যের জন্য; কিন্তু মাঘ এই তিন গুণের আকর।   আরও দেখুন   মহাভারত  মহাকাব্য  সাহিত্য  কবিতা   তথ্যসূত্র   বিষয়শ্রেণী:সংস্কৃত কবি বিষয়শ্রেণী:ভারতীয় কবি বিষয়শ্রেণী:রাজস্থানের ব্যক্তি বিষয়শ্রেণী:রাজস্থানি ব্যক্তি বিষয়শ্রেণী:হিন্দু কবি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  রিয়াজ (আলাপ) ১৭:২৯, ২৪ মে ২০২৩ (ইউটিসি) মাধবপুর মডেল হাইস্কুল   – (অপসারণের প্রস্তাবনা দেখুনলগ দেখুন) () উচ্চ বিদ্যালয় স্বয়ংক্রিয়ভাবে উল্লেখযোগ্য নয়, প্রতিষ্ঠানটি WP:NSCHOOL-এ বর্ণিত মানদণ্ড পূর্ণ করছে না। WP:GNG পূর্ণ করার মতো উল্লেখযোগ্য সূত্র পাওয়া যায় নি, একইসাথে প্রতিষ্ঠানটি ঐতিহাসিকভাবে গুরত্বপূর্ণ নয় —শাকিল (আলাপ · অবদান) ০৬:৪৩, ১৮ মে ২০২৩ (ইউটিসি)   প্রস্থাবনা অনুসারে। মোঃ মারুফ হাসান (আলাপ) ১০:৩৬, ১৮ মে ২০২৩ (ইউটিসি) , প্রস্তাবনা অনুসারে অপসারণযোগ্য Pinakpani (আলাপ) ১১:০৫, ১৮ মে ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ভৌরি ২০১৬ সালের একটি ভারতীয় সামাজিক নাটক চলচ্চিত্র। ছবিটি উত্তর ভারতের মহিলাদের গ্রামীণ জীবন পরিস্থিতির একটি আভাস, যা গ্রামীণ ভারতের মহিলাদের ঘিরে থাকা সামাজিক সংঘাতের বিরুদ্ধে চিত্রণ করা হয়েছে। ২০১৬ সালের ১৭ জুন তারিখে চলচ্চিত্রটি মুক্তি পায়। ছবিটিতে মুখ্য ভূমিকায় অভিনয় করেছেন মাশা পৌর, রঘুবীর যাদব, কুনিকা, শক্তি কাপুর এবং আদিত্য পাঞ্চোলি।   পটভূমি  চলচ্চিত্রটি ২৩ বছর বয়সী ভৌরির একটি মর্মান্তিক প্রেমের গল্প বলে। একজন ৪৫ বছর বয়সী পুরুষের সাথে তার বিয়ে হয়। ছবিটি পুরুষ শাসিত সমাজে নারীর শোষণকে তুলে ধরে।   অভিনয়শিল্পী   মাশা পৌর - ভৌরি  রঘুবীর যাদব - ধানুয়া  কুনিকা - কাকি  আদিত্য পঞ্চোলি - পরিদর্শক  শক্তি কাপুর - ডাক্তার  মুকেশ তিওয়ারি - ম্যানেজার  মোহন জোশী - চৌধুরী  অরুন নাগর - সিরসা  মনোজ জোশী - বন্যা  সীতারাম পাঞ্চাল - পন্ডিত  বিক্রান্ত রাই - শেখর / চলচ্চিত্র নির্মাতা  ভিকি আহুজা - বুধুয়া পূজা সাক্সেনা-মালতী  মনজিৎ মহিপাল - ডাক্তার কম্পাউন্ডার  ওয়াসিম খান- বন্যা সহকারী  পদম সিং - ভাকিল  কিরণ রায় - বিন্দিয়া  রানি ভার্মা - বাসন্তী  রিয়া মিশ্র - চৌধুরীন  প্রীতি সিং - চুনিয়া  শৈলেন্দ্র তিওয়ারি - চিফ মেডিকেল অফিসার   তথ্যসূত্র    বহিঃসংযোগ   বিষয়শ্রেণী:২০১৬-এর চলচ্চিত্র বিষয়শ্রেণী:ভারতীয় ব্যঙ্গাত্মক চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ধর্মীয় ব্যঙ্গাত্মক চলচ্চিত্র
টমাস বেয়ারিং, প্রথম আর্ল অব নর্থব্রুক  (২২ জানুয়ারি ১৮২৬ – ১৫ নভেম্বর ১৯০৪), একজন ব্রিটিশ রাজনীতিক যিনি লিবারেল পার্টির রাজনীতির সাথে জড়িত ছিলেন। ১৮৭২ থেকে ১৮৮৬ পর্যন্ত ভারতের ভাইসরয় হিসাবে দায়িত্ব পালন করেন। ভারতে ব্রিটিশ শাসনের গুনগত মান উন্নত করা ছিল তার অন্যতম প্রধান অবদান। তিনি দূর্ভিক্ষ পীড়িত জনগনের জন্য বৃহৎ পরিসরে ত্রান বিতরণের ব্যবস্থা করেন। এছাড়া তিনি জনগনের উপর আরোপিত কর ও আমলাতন্ত্রের জটিলতা হ্রাস করেন।James S. Olson and Robert S. Shadle, Historical Dictionary of the British Empire (1996) p 116 ১৮৮০ থেকে ১৮৮৫ পর্যন্ত তিনি ফার্ষ্ট লর্ড অব এডমিরালটি হিসাবে দায়িত্ব পালন করেন।  পটভূমি ও শিক্ষা  নর্থব্রুকের পিতার নাম ১ম ব্যারন, নর্থব্রুক ফ্রান্সিস বেয়ারিং। মাতার নাম জেন। তিনি তাদের প্রথম সন্তান। তিনি Twyford স্কুল এবং ক্রাইস্ট চার্চ, অক্সফোর্ডে লেখাপড়া করেন। ১৮৪৬ সালে সেখান থেকে তিনি সম্মানসহ স্নাতক ডিগ্রী লাভ করেন।  রাজনৈতিক জীবন  রাজনৈতিক জীবনে নর্থব্রুক হেনরী লবুচেরী, স্যার জর্জ গ্রে, এবং স্যার চার্লস উডের ব্যক্তিগত সেক্রেটারী ছিলেন। ১৮৪৭ সালে ব্রিটিশ রিলিফ কমিটিতে কাজ করেন। ১৮৫৭ সালে তিনি হাউজ অব কমন্সের সদস্য হিসাবে পুনারায় নির্বাচিত হন। ১৮৬৬ সাল পর্যন্ত তিনি সেখানকার সদস্য ছিলেন। ১৮৬১ সালে তিনি আন্ডার সেক্রেটারি অব ওয়ার এবং ১৮৬৪ সালে আন্ডার সেক্রেটারি অব স্টেট হিসাবে দায়িত্ব পালন করেন। ১৮৭২ সালে তিনি ভারতের ভাইস-রয় হিসাবে নিয়োগ প্রাপ্ত হন।  পরিবার ও বিবাহ ১৮৪৮ সালে লর্ড নর্থব্রুক লর্ড এলিংটনের ভগিনী এলিজাবেথ স্টার্টকে বিয়ে করেন। তাদের দুইটি সন্তান ছিল। এলিবাবেথ ১৮৬৭ সালে মাত্র ৪০ বছর বয়সে মারা যান। লর্ড নর্থব্রুক আমৃত্যু বিপত্নীক ছিলেন। ১৯০৪ সালে ৭৮ বছর বয়সে তিনি হাম্পশায়ারের স্টারটনে মৃত্যু বরণ করেন। তার মৃত্যুর পর তার জ্যেষ্ঠ্য পুত্র ফ্রান্সিস বেরিং, ২য় আর্ল অব নর্থব্রুক আর্লডোমের উত্তরাধিকারী হন। তার কন্যা নর্থব্রুকের অধীনস্থ রাজা লাল মালা নামক এক ভারতীয়কে বিয়ে করেন।  স্মৃতি ১৮৭৪ সালে লর্ড নর্থব্রুক ঢাকায় আগমন করেন। তার এই আগমনকে স্মরনীয় করে রাখার জন্য ভাওয়াল রাজা রাজেন্দ্র নারায়ণ রায় চৌধুরী এবং আরো কয়েকজন ধনাঢ্য ব্যক্তি ১৮৭৯ সালে তার নামে একটি টাউন হল নির্মাণ করেন। ভবনটি নর্থব্রুক হল নামে পরিচিত।  তথ্যসূত্র   বিষয়শ্রেণী:ভারতের গভর্নর জেনারেল বিষয়শ্রেণী:১৮২৬-এ জন্ম বিষয়শ্রেণী:১৯০৪-এ মৃত্যু বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী বিষয়শ্রেণী:যুক্তরাজ্যের অভিজাত সম্প্রদায়ের আর্ল বিষয়শ্রেণী:রয়েল সোসাইটির সভ্য বিষয়শ্রেণী:ভারতের ভাইসরয় বিষয়শ্রেণী:১৮৭০-এর দশকে ব্রিটিশ ভারত বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:পেনরিন এবং ফালমাউথের যুক্তরাজ্যের সংসদ সদস্য বিষয়শ্রেণী:লর্ড অফ অ্যাডমিরালটি বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:যুক্তরাজ্যের সংসদ সদস্য ১৮৫৭-১৮৫৯ বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮ বিষয়শ্রেণী:বেয়ারিং পরিবার বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন বিষয়শ্রেণী:অ্যাডমিরালটির প্রথম লর্ড
সিস্টেমেটিক ইনভেস্টমেন্ট প্ল্যান (এসআইপি) হচ্ছে বিনিয়োগকারীদের জন্য মিউচুয়াল ফান্ডের মাধ্যমে একটি বিনিয়োগ পদ্ধতি, যেখানে এককালীন অর্থ বিনিয়োগের পরিবর্তে ধাপে ধাপে অল্প পরিমাণে অর্থ বিনিয়োগ করা হয়ে থাকে৷ সাধারণত অর্থ বিনিয়োগ করা হয় সাপ্তাহিক, মাসিক বা ত্রৈমাসিক ভিত্তিতে৷ বিবরণ সিস্টেমেটিক ইনভেস্টমেন্ট প্ল্যান (এসআইপি), এর ক্ষেত্রে বিনিয়োগকারীরা নির্দিষ্ট সময় অন্তর অন্তর তাদের ব্যাংক অ্যাকাউন্টের মাধ্যমে একটি নির্দিষ্ট মিউচুয়াল ফান্ডের ভিত্তিতে বিনিয়োগ করে থাকে৷ বিনিয়োগকারীরা তাদের নিজস্ব মোট সম্পত্তির উপর ভিত্তি করে ইউনিট লাভ করে থাকে৷ প্রতিবার অর্থ বিনিয়োগের সাথে সাথে বিনিয়োগকারীর অ্যাকাউন্টে ইউনিট যোগ হয়ে থাকে৷  এ পরিকল্পনার উদ্দেশ্য হল ডলারের মূল্য উঠানামার কারণে অস্থিতিশীল বাজারের সমস্যা হতে বিনিয়োগকারীদের মুক্ত করা৷ যেহেতু বিনিয়োগকারীরা মূল্য কম থাকাকালীন সময়ে অধিক ইউনিট ও মূল্য অধিক থাকাকালীন সময়ে কম ইউনিট লাভ করে থাকে, সেইহেতু দীর্ঘমেয়াদের ক্ষেত্রে ইউনিটের গড় মূল্য কমে যায়৷  পদ্ধতিগত বিনিয়োগ পরিকল্পনার ক্ষেত্রে বিনিয়োগ হয় সুষ্ঠু ও সঠিক৷ এটি পরিচালনা করাও সহজ৷ বিনিয়োগকারী যে কোনও সময় অর্থ বিনিয়োগ স্থগিত করতে পারেন, কিংবা বিনিয়োগকৃত টাকার পরিমাণ কমাতে বা বাড়াতে পারেন৷ এ পরিকল্পনাটি সাধারণভাবে খুচরো বিনিয়োগকারীর জন্য যথার্থ হতে পারে, যেক্ষেত্রে একজন বিনিয়োগকারী নিয়মিতভাবে বিনিয়োগ পরিচালনায় সক্ষম হয় না৷  এছাড়াও যে সকল বিনিয়োগকারী বিনিয়োগ বাজার সম্পর্কে যথেষ্ট অভিজ্ঞ নয়, তাদের জন্যও এসআইপি একটি সঠিক নির্বাচন হতে পারে৷ সিস্টেমেটিক ইনভেস্টমেন্ট প্ল্যান (এসআইপি) এর সুবিধা হচ্ছে যে এটি সংগতিপূর্ণ বিনিয়োগের পাশাপাশি ক্রয়কৃত ইউনিট এর গড় মূল্য কম রাখে, যেক্ষেত্রে বিনিয়োগ বাজারে সৃষ্টি হওয়া নতুন নতুন সুযোগ কাজে লাগাতে একজন বিনিয়োগকারী সক্ষম হন৷ ভারতের অভ্যন্তরে ভারতে সিস্টেমেটিক ইনভেস্টমেন্ট প্ল্যান এর পর্যায়ক্রমিক বিনিয়োগ ইলেকট্রনিক ক্লিয়ারিং সার্ভিসেস (ইসিএস) এর মাধ্যমে পরিচালনা করা যেতে পারে৷ কিছু কিছু মিউচুয়াল ফান্ড ইক্যুয়িটি-লিংকড সেভিংস স্কিম এর ক্ষেত্রে ট্যাক্স সুবিধাও প্রদান করে থাকে৷ যাহোক, এ পরিকল্পনার ক্ষেত্রে লকিং পিরিয়ড ৩ বছরের এবং অনেক কোম্পানি এ বিনিয়োগ সুবিধা প্রদান করে থাকে এবং এদের মধ্য অন্যতম হচ্ছে কোটাক @@@@৷  তথ্যসূত্র   বিষয়শ্রেণী:বিনিয়োগ তহবিল
জেসি ফারগুসন ছিলেন একজন স্কটিশ মহিলা ভোটাধিকার কর্মী। তিনি ভাড়া ধর্মঘটে সক্রিয় ভূমিকা পালন করেছিলেন এবং গ্লাসগো শাখার ওয়ার্কার্স সাফ্রেজ ফেডারেশন প্রতিষ্ঠিত হওয়ার সময় এর সেক্রেটারি ছিলেন।   সক্রিয়তা  ফারগুসন ১৯১৫ সালে গ্লাসগোতে ভাড়া ধর্মঘটের পেছনে অন্যতম নেত্রী ছিলেন। ধর্মঘটের আগে গ্লাসগো উইমেন'স হাউজিং অ্যাসোসিয়েশন প্রতিষ্ঠিত হয়েছিল। এর সাথে ফারগুসন সক্রিয়ভাবে যুক্ত ছিলেন। ধর্মঘটটি সফল ছিল। এর ফলে ভাড়া সীমাবদ্ধতা আইন পাস হয় এবং এটি বলেছিল যে সম্পত্তির মান বৃদ্ধি না পেলে, ১৯১৪ সালের স্তরের উপরে ভাড়া বৃদ্ধি করা যাবে না।   সূত্র   বিষয়শ্রেণী:স্কটিশ মহিলা ভোটাধিকার কর্মীরা বিষয়শ্রেণী:২০শ শতাব্দীর স্কটিশ নারী বিষয়শ্রেণী:জন্মের বছর অনুপস্থিত বিষয়শ্রেণী:মৃত্যুর সাল অনুপস্থিত বিষয়শ্রেণী:ব্রিটিশ আবাসিক অধিকার আন্দোলনকারীরা বিষয়শ্রেণী:ব্রিটিশ নারী সক্রিয়কর্মী
thumb|আবদুল কাদের জিলানীর দরগা ফাতেহা-ই-ইয়াজদাহাম হল হজরত আব্দুল ক্বাদির জিলানী (রহ.) এর ওফাত দিবস। বলা হয়ে থাকে, হিজরি ৫৬১ সনের ১১ রবিউস সানি উনার ওফাত দিবস।১১ই রবীউছ ছানী ফাতিহা-ই ইয়াজদাহাম , মাওলানা মুফতী সাইয়্যিদ মুহম্মদ আব্দুল হালিম, দৈনিক আল-ইহসান। ঢাকা থেকে প্রকাশের তারিখ: ১৯-০২-২০১৩ খ্রিস্টাব্দ। হযরত আবদুল কাদির জিলানীকে দক্ষিণ এশিয়ায় সুফিবাদের প্রতিষ্ঠাতা  বলা হয়। তিনি গাউসে আজম দস্তগীর হিসেবে পরিচিত গেয়ারভী শরীফ প্রতিবছর রবিউস সানির এগারো তারিখ বা মাসিকভাবে ইসলামী ক্যালেন্ডারের প্রতি মাসের এগারো তারিখ উদ্‌যাপন করা হয়।    ব্যুৎপত্তি  ‘ইয়াজদাহম’ ফার্সি শব্দ, যার অর্থ এগারো। ফাতিহা-ই-ইয়াজদাহম বলতে এগারো-এর ফাতিহা শরিফকে বোঝায়। এই ফাতিহা-ই-ইয়াজদাহম শরিফ আবদুল কাদের জিলানী এর স্মরণে পালিত হয়।পবিত্র ফাতেহা-ই ইয়াজদাহম আজ , দৈনিক প্রথম আলো। ঢাকা থেকে প্রকাশের তারিখ: ২২-০২-২০১৩ খ্রিস্টাব্দ।   ইরাক thumb|গাউসে পাকের মাজার বাগদাদে গেয়ারভী শরীফের বার্ষিক উদ্‌যাপন হয়, যেখানে আফগানিস্তান, ভারত এবং বিভিন্ন আরব দেশসমূহের জনগণের সাথে প্রায় ৫০,০০০-১৩,০০০ পাকিস্তানি নাগরিক আকৃষ্ট হয়।  thumb|মাজারের ছবি, ১৯১৪ সালে ধারণকৃত   তথ্যসূত্র   বিষয়শ্রেণী:ইসলাম